Jelaskan Sejarah dari Sekolah Kebangsaan Sungai Bukit Balai dalam bahasa melayu

Sejarah sekolah ini bermula pada tahun 1958. Dimana sekolah ini dibina dan dikenali sebagai Local Authority School, Tubau, dengan murid seramai 21 orang disertai seorang guru sahaja pada masa itu. Sekolah ini dibina diatas bukit berhampiran dengan Sungai Tubau. Pada masa kini, tempat ini digunakan untuk Balai Polis.

Pada tahun 1964, sekolah ini dipindahkan ke tapak yang baru dan diberi nama Central Upper Primary School Tubau atau C U P School Tubau. Bangunan baru telah dibina diatas bukit juga lebih kurang 100 meter dari pekan Tubau. Pada masa kini, tapak tanah ini digunakan untuk bangunan asrama lelaki.

Pada tahun 1965, sebuah bangunan lagi dibina di lereng bukit yang mempunyai 6 buah bilik darjah (bangunan sekolah blok lama pada masa sekarang).

Dalam mempertingkatkan bilangan serta tahap prasarana sekolah, pada tahun 1980, tiga buah blok baru telah dibina oleh Jabatan Kerja Raya iaitu bangunan untuk Asrama Perempuan, bilik darjah, dapur serta dewan makan. Sebuah rumah (Quartes Kelas IV) juga telah dibina untuk Guru Besar. Semua bangunan ini siap dibina pada tahun 1981. Pada tahun 1984

dan tahun 1990 beberapa unit rumah guru telah dibina melalui projek gotong-royong dan projrk- projek pembinaan kecil oleh Jabatan Pelajaran Daerah Bintulu.

Sejak tahun 2000, wajah sekolah mulai berubah dengan pembinaan beberapa bangunan baru seperti Rumah Guru

Kerja-kerja penyelenggaraan oleh Pejabat Residen di bawah Projek FIAS dan PIAS selain daripada projek penyelenggaraan oleh pihak Pejabat Pelajaran Daerah Kecil Sebauh dan Pejabat Pelajaran Gabungan Bintulu. Di antara projek- projek itu adalah pembinaan Asrama Lelaki, Makmal Komputer, Bangunan Prasekolah dan pembekalan Janakuasa Berkuasa Tinggi oleh Kementerian Pelajaran Malaysia.